KIRKENYT 


Fire  europæiske  lande  indviet 


Fire  lande  i  Østeuropa  er 
i  foråret  blevet  indviet 
til  evangeliets  forkyndelse 
af  medlemmer  af  De  Tolvs 
Råd. 

Det  Første  Præsident- 
skab havde  udsendt  ældste 
James  E.  Faust  til  at  indvie 
Letland,  ældste  Dallin  H. 
Oaks  til  at  indvie  Albani- 
en, ældste  Russell  M.  Nel- 
son til  at  indvie  Hviderus- 
land (Hviderusland)  og 
ældste  M.  Russell  Ballard 
til  at  indvie  Litauen. 

Letland 

Den  17.  marts  1993  indvie- 
de ældste  Faust  Letland,  der 
ligesom  de  andre  lande  har 
været  under  mange  års 
kommunistisk  styre.  I  ho- 
vedstaden Riga  sagde  æld- 
ste Faust  i  indvielsesbøn- 
nen:  »Vi  nærer  dyb  respekt 
for  dette  frygtløse  folks  hi- 
storie. De  har  bevaret  troen 
gennem  århundreders  un- 
dertrykkelse.« 

Ældste  Faust  bad  til,  at 
fred  og  frihed  i  fremtiden 
måtte  herske  i  Letland. 
Han  bad  om,  at  landets  le- 
dere måtte  være  retfærdige, 
ærlige,  fair  og  gudfrygtige. 
»Må  indbyggerne  i  dette 
land  have  åbne  ører  og  yd- 
myge hjerter,  så  de  må  blive 
indsamlet  i  dit  rige,«  bad 
ældste  Faust. 

Albanien 

Ældste  Oaks  indviede  den 
23.  april  det  lille  bjergland 
på  Balkanhalvøen.  I  indvi- 
elsesbønnen  bad  han  Her- 
ren velsigne  landet,  dets  le- 
dere og  indbyggere. 

Han  bad  om,  at  de  ville 
blive  velsignet  med  »vis- 
dom og  styrke,  så  frihedens 
flamme  altid  må  lyse  i  dette 


St.  Petersburg 


Rijssia 


land,  at  de  sultne  må  få 
mad,  og  at  de,  som  lider,  må 
finde  trøst.«  Indvielsen 
fandt  sted  på  en  bakkeskrå- 
ning med  udsigt  ud  over 
hovedstaden  i  nærheden  af 
et  nationalt  mindesmærke 
-  »Heltenes  monument.« 

»Vi  beder  om,  at  du  vil 
imødegå  det  ondes  kræfter 


og  forpurre  ethvert  anslag, 
der  vil  hindre  fred,  frihed 
og  fremgang  i  dette  land,« 
tilføjede  ældste  Oaks. 

Hviderusland 

I  Minsk  indviede  ældste 
Nelson  den  1 1 .  maj  dette 
land.  Ældste  Nelson  ud- 
trykte tak  for  dem,  der  har 


søgt  sandheden  og  lykke  og 
bad  om,  at  der  måtte  kom- 
me »en  rig  høst  af  sjæle,« 
som  kan  komme  til  Kristus. 

»Dette  land  er  rigt  på  Is- 
raels blod,«  sagde  ældste 
Nelson.  »Lad  denne  ud- 
valgte slægtslinie  blive  ind- 
samlet her  og  finde  tilflugt 
og  styrke  i  Zions  stave.  Når 
dine  (Herrens)  børn  lærer 
og  adlyder  dine  befalinger, 
lad  dem  da  få  fremgang  i 
dette  land.«  Han  nedkaldte 
velsignelser  over  landet 
som  »en  fredens  bolig,  et 
tilflugtsted  for  troen  og  et 
land,  hvor  religiøs  frihed 
måtte  herske  uden  diskrimi- 
nation.« 

Litauen 

På  en  bakketop  med  udsigt 
ud  over  hovedstaden  Vilni- 
us indviede  ældste  Ballard 
den  20.  maj  Litauen,  idet 
han  samtidig  kommentere- 
de højens  betydning  i  lan- 
dets historie. 

I  indvielsesbønnen  bad 
ældste  Ballard  om  fred  og 
fremgang  for  Litauens  folk. 
»Hjælp  dem,  himmelske 
Fader,  mens  de  gennemgår 
forandringen  til  frihed,  som 
har  bragt  dette  folk  privile- 
giet, at  missionærer  fra  din 
kirke  kan  være  her  og  un- 
dervise dem  i  din  Søns,  Jesu 
Kristi  evangelium,«  bad 
han. 

»Indbyggerne  i  dette 
land  er  gode  mennesker,  og 
mange  af  dem  har  retfær- 
dighed i  deres  hjerte,« 
nævnte  bønnen.  »Lad  deres 
hjerte  blive  rørt  af  missio- 
nærerne, så  dit  værk  må  gå 
fremad.« 


Red. 

Medlemmer  af  Kirken 

hjælper  forældreløse  russiske  børn 


De  russiske  hørn  optrådte  med  sang  og  dans,  da  de  åbnede  »Blomsterfesten«  i  Åkirkeby. 
(Foto:  J.  Bøving). 


var,  at  det  var  turistsæson  i 
juli  måned,  så  der  var  ingen 
fridage  at  give  af.  Bornholm 
er  i  økonomisk  krise,  så 
hvem  ville  være  sponsor,  og 
hvor  kunne  man  finde  en 
ledig  sommerlejr?  Jeg  blev 
som  regionalleder  af  børne- 
ordningen, som  nu  senere 
er  blevet  nedlagt,  bedt  om 
at  undersøge  projektet  nær- 
mere, fortæller  søster  Bøv- 
ing. Men  beslutningen  for 
vort  vedkommende  måtte 
blive  et  nej  for  1993. 

Klart  svar 

-  Svaret  blev  afleveret, 
men  jeg  var  hele  tiden  uro- 
lig, og  den  nat  bad  jeg  en 
lang  bøn,  om  vi  skulle  fast- 
holde vort  nej  eller  hvad? 
Selv  havde  jeg  en  god  und- 
skyldning, eftersom  jeg  ikke 


Er  du  en  af  de  heldige, 
som  har  oplevet  en  fe- 
rie i  din  barndom  hos  rare 
mennesker,  måske  en  onkel 
eller  tante,  som  boede  langt 
væk?  spørger  søster  Jerril 
Bøving  fra  Rønne  Gren. 
Noget  som  du  har  set  tilba- 
ge på  med  glæde  senere  i  li- 
vet. Måske  var  det  et  en- 
gangsfænomen, måske  hav- 
de dine  forældre  ikke  råd  til 
at  sende  dig  afsted  en  gang 
til.  Eller  måske  har  du  al- 
drig oplevet  sådan  en  ferie, 
men  alligevel  havde  du  fri 
fra  skolen.  Og  boede  du  på 
en  gård  og  skulle  hjælpe  til, 
så  har  far,  mor,  dine  søsken- 
de eller  en  bedste  eller  tan- 
te givet  dig  et  knus,  hvis  du 
faldt  eller  var  ked  af  det. 

Projekt  Østbørn 

For  20  forældreløse  børn  fra 
Skt.  Petersborg  så  tingene 


helt  anderledes  ud.  De  har 
aldrig  haft  ferie,  og  slet  ikke 
efter  de  er  fyldt  1 2  år.  De 
har  arbejdet  hele  sommeren. 
De  har  ingen  pårørende,  ik- 
ke en  eneste!  Ingen  som  vil 
tage  deres  parti,  undtagen 
nogle  kærlige  ledere. 

Sådan  var  situationen, 
da  Civilforsvarsforbundet 
på  Bornholm  blev  bedt  om 
at  være  med  i  Projekt  Øst- 
børn  og  skaffe  midler  til  20 
forældreløse  russiske  børn 
fra  et  børnehjem  i  Skt.  Pe- 
tersborg, så  de  kunne  få  14 
dages  sommerophold  på 
Bornholm.  —  Hvem  kunne 
sige  nej?  siger  søster  Jerril 
Bøving,  der  er  med  i  ledel- 
sen af  Civilforsvaret  på 
Bornholm. 

Nej  i  første  omgang 

-  Men  det  gjorde  vi  i  første 
omgang.  Undskyldningen 


Den  russiske  leder  sammen  med  nogle  af  børnene . 
Frants  Bøving  er  i  gang  med  at  lære  drengene  at  cykle. 
(Foto:  J.  Bøving). 

ville  have  tid  til  at  gøre  no- 
get midt  i  turistsæsonen  på 
grund  af  travlheden  inden 
for  turistbranchen.  Men  da 
svaret  på  min  bøn  kom, 
kom  det  tydeligt  og  klart: 
»Gør  det.  Jeg  ønsker,  at  du 
skal  gøre  det.«  En  lille 
håndfuld  mennesker  midt  i 
en  kreds  af  skeptikere  gik  så 
igang.  Døre  blev  åbnet  hele 
vejen.  Amtet,  en  enkelt 
borgmester,  firmaer,  organi- 
sationer, handlende  og  bor- 
gere bakkede  op  om  projek- 
tet, og  alle  vegne  kunne  jeg 
se  Herrens  hånd  i  det,  for- 
tæller Jerril  Bøving  med 
glæde. 

Og  20  forældreløse  børn 
kom  på  ferie,  dejlige  børn 
som  fik  alle  tiders  oplevelse. 
De  var  meget  taknemmeli- 
ge og  selv  så  gavmilde.  De 
sang,  morede  sig,  var  på  tur, 
lærte  at  cykle  og  knyttede 
stærke  bånd  til  mange. 

Hjælp  fra  staven 

-  Vi  havde  et  problem  ved 
børnenes  ankomst  og  afrej- 
se til  og  fra  København, 
fortæller  søster  Bøving, 
men  på  børnenes  vegne  vil 
jeg  takke  staven  og  alle  de 
brødre  og  søstre,  som  hjalp 
os  med  at  løse  dette  pro- 
blem. Det  var  en  flot  ind- 
sats. Jeres  kærlige  måde  at 
være  på  imponerede  en  af 
de  frivillige,  som  var  med 
som  ledsager:  -  »Hvis  alle 
var  som  dine  venner  i  Kir- 
ken, ville  verden  være  et 
bedre  sted«. 

Kirken  hjalp  også  med 
en  russisk  tolk,  idet  br.  Tom 
Ahlmann  fra  Slagelse  Gren 
var  en  stor  hjælp  de  2  før- 
ste dage,  da  han  kom  som 
han  stod  og  gik  for  at  være 
tolk  på  lejren,  siger  søster 
Bøving. 

Børnenes  russiske  leder 
modtog  en  Mormons  Bog 
og  fortalte,  at  Kirken  havde 
et  lille  mødested  i  nærhe- 
den af  det  sted,  hun  boede. 
Hun  hørte  tit  medlemmer- 
ne synge  til  møderne,  og 
desuden  havde  missionærer- 
ne besøgt  børnehjemmet. 


-  Hvor  ville  jeg  ønske, 
at  disse  forældreløse  børn 
vil  få  at  vide,  at  de  har  en 
Fader  i  himlen,  som  har 
dem  kær,  og  at  de  ikke  er 
alene.  Han  vogter  over  dem 
og  vil  gerne  velsigne  dem, 
og  for  at  gøre  dette  kalder 
han  på  dig  og  mig.  Han  gi- 
ver os  muligheder  for  at 
hjælpe  andre,  selv  om  vi  af 
og  til  siger  »ikke  i  dag,  hel- 
lere i  morgen«.  Når  han 
svarer  os,  siger  han  kærligt: 
»Gør  det,  gør  det  nu«,  og 
når  vi  adlyder,  føles  det 
godt,  slutter  søster  Jerril 
Bøving. 

Tilbagerejse  via  Køben- 
havn  4.  Ward 

Tidligt  søndag  morgen  den 
18.  juli  ankom  de  russiske 
børn  til  København  på  vej 
hjem  til  Skt.  Petersborg  fra 
Bornholm.  Civilforsvaret 
havde  gennem  søster  Bøv- 
ing kontaktet  Københavns 
4.  Ward  og  bedt  wardet 
hjælpe  med  børnene  i  tiden 
fra  de  kom  med  skib  fra 
Bornholm  og  til  de  skulle 
flyve  senere  på  dagen.  Det 
var  en  opgave  som  Primary 
tog  imod  som  en  dejlig  og 


anderledes  udfordring.  Der 
blev  købt  ind  og  dækket  op 
til  stort  morgenbord,  som 
blev  tilvejebragt  af  hjælp- 
somme søstre. 

-  Børnene  var  tydeligt 
mærkede  af  deres  totale 
mangel  på  sund  og  alsidig 
kost,  og  mange  så  betydeligt 
yngre  og  mindre  ud  end 
børn  i  den  alder  normalt 
gør,  siger  søster  Bente  Han- 
sen fra  Københavns  4. 
Ward. 

Russisk  sang  i  Primary 

Efter  morgenmaden  fik  de 
udleveret  farver  og  tegne- 
blokke. Nogle  af  børnene 
ville  med  op  i  Primary  og 
deltog  i  forprogrammet.  De 
russiske  børn  blev  spurgt 
om  de  ville  synge  en  sang, 
hvorpå  den  russiske  leder 
satte  sig  ved  klaveret  og 
spillede  til,  mens  børnene 
sang. 

-  Det  var  dejligt  at  høre 
deres  russiske  sang,  fortsæt- 
ter søster  Bente  Hansen.  I 
wardet  har  vi  en  russisk  fa- 
milie, Igor,  Allah  og  Alex 
og  uden  deres  hjælp  var  det 
nok  ikke  gået  så  godt  som 
det  gjorde.  Det  var  vidun- 


derligt at  se  børnenes  glæ- 
de, da  de  opdagede,  at  der 
var  nogen  som  kunne  tale 
deres  sprog,  og  børnene 
knyttede  sig  meget  til  disse 
dejlige  medlemmer. 

-  Det  var  meget  vemo- 
digt at  skulle  tage  afsked 
med  disse  børn,  som  skulle 
tilbage  til  børnehjemmet, 
fortæller  søster  Bente  Han- 
sen. De  var  næsten  alle  for- 
ældreløse, og  der  blev  fæl- 
det mange  tårer  ved  afrej- 
sen, da  vi  jo  alle  ved,  hvil- 
ke forhold  disse  børn  skulle 
hjem  til. 

Evangeliet  i  funktion 

-  Det  var  en  meget  kærlig 
og  åndelig  oplevelse  for  al- 
le, som  blev  involveret  i 
dette  arrangement.  Det  var 
meget  stærkt  at  opleve, 
hvordan  nogle  af  børnene 
knyttede  sig  til  os,  og  gav  os 
små  gaver.  Det  var  vidun- 
derligt at  se  og  opleve 
evangeliet  i  funktion.  Lad 
os  altid  tage  positivt  mod 
de  udfordringer,  der  gives 
os,  det  er  lærerigt,  slutter 
søster  Bente  Hansen. 

Red. 

AP-sommerlejr  1993 


Selvom  det  kan  synes 
mærkeligt,  vil  denne 
beretning  om  AP-sommer- 
lejren  1993  begynde  med 
pinsen  1993. 

Baggrunden  for  denne 
begyndelse  er,  at  Slagelse 
Gren  på  et  tidligere  tids- 
punkt havde  påtaget  sig  op- 
gaven med  at  planlægge  og 
lede  sommerlejren,  og  at 
disse  forberedelser  i  et  vist 
omfang  fandt  sted  i  pinsen. 

Således  drog  spejderne 
fra  Slagelse  i  pinsen  til  lejr- 
området i  Avnstrup,  hvor 
de  gennem  pinsedagene  i 
sol,  blæst  og  regn  tilrette- 
lagde og  gennemprøvede  en 
lang  række  af  de  ting,  der 
senere  skulle  indgå  i  som- 
merlej  rprogrammet. 

Forberedelser  fra  pinse  til 
sommer 

På  den  måde  var  spejderne 
fra  Slagelse  særdeles  veleg- 
net til  at  fungere  som  lejrle- 


delsens stab  gennem  som- 
merlejren -  en  opgave,  de 
da  også  løste  til  ledelsens 
store  tilfredshed.  Sommer- 
lejren fandt  sted  i  perioden 
fra  den  24.  til  den  30.  juli  i 
området  ved  Avnsø,  Skjol- 
denæsholm, Gyldenløves- 
høj  m.v.  Et  område  rigt  på 
dejlig  natur,  dyreliv  og  hi- 
storiske minder. 

Allerede  den  23.  juli  an- 
kom staven  til  lejren  for  at 
træffe  forberedelse  til  at 
modtage  lejrdeltagerne.  På 
grund  af  pinsens  forberedel- 
ser og  de  krav,  vi  havde  stil- 
let til  ejerne,  var  der  ind- 
købt nye  rafter  og  grunden 
var  slået,  således  at  mulig- 
hederne for  at  opbygge  for- 
nuftige lejre  var  væsentligt 
forbedrede. 

3  lejre  i  én 

Lørdag  den  24.  ankom  så 
deltagerne  fra  de  to  stave 
allerede  fra  kl.  10:00.  Først 


på  eftermiddagen  var  fleste 
kommet  og  opbygningen  af 
lejren  i  fuld  gang.  Deltager- 
ne var  inddelt  i  3  »sub- 
camps«  -  2  for  dem,  der 
skulle  gennemgå  det  almin- 
delige program,  og  en  særlig 
lejr  for  dem,  der  havde  til- 
meldt sig  den  annoncerede 
overlevelsestur.  Lederne  af 
disse  subcamps  var  hen- 
holdsvis Kim  Kearsley  og 
Henrik  Benthien  i  de  »al- 
mindelige« og  Thomas  Il- 
skov i  den  særlige. 

Vejret  stillede  store  krav 
til  indretningen  af  lejrene, 
men  for  langt  de  flestes 
vedkommende  lykkedes  det 
at  få  opbygget  lejre,  der  gav 
mulighed  for  såvel  læ  som 
tørvejr  -  ja,  Odense  1.  Ward 
sørgede  endog  for  at  opbyg- 
ge en  sauna,  så  de  mest  al- 
mindelige bekvemmelighe- 
der dog  var  til  stede. 

Lørdag  aften  afholdtes 
lejrens  officielle  åbning  i 


forbindelse  med  en  fireside. 
Vi  kunne  konstatere,  at  vi 
var  ca.  100  deltagere  fast  i 
lejren. 

Regndans  eller  hvad? 

1  løbet  af  firesiden  valgte 
Gamle  Ugle  —  tilsyneladen- 
de ganske  uden  tanke  for 
konsekvenserne  -  sangen 
»Lad  det  øse,  lad  det  pøse«. 

Søndag  morgen  så  vi  re- 
sultaterne af  Gamle  Ugles 
sangglæde.  Regnen  strøm- 
mede ned,  og  det  måtte  ret 
hurtigt  efter  flaghejsningen 
konstateres,  at  det  kunne 
medføre  visse  vanskelighe- 
der at  afholde  søndagens 
møder  udendørs.  Til  alt 
held  var  der  et  rum  i 
»Stabshytten«,  dem  -  med 
den  rigtige  indretning  - 
kunne  rumme  deltagerne  og 
gæsterne. 

Mange  ledere  på  besøg 
Vi  fik  et  pragtfuldt  nadver- 
møde  såvel  som  et  herligt 
præstedømmemøde.  På 
trods  af  ferie  c^g  arbejde 
havde  vi  det  privilegium,  at 
begge  stavspræsidenter,  den 
lokale  biskop  samt  flere  fra 
begge  staves  UM-præsi- 
dentskaber  havde  taget  tid 
til  at  komme  til  søndagens 
møder. 

Vejret  klarede  i  øvrigt  op  i 
løbet  af  dagen,  og  aftenen  af- 
sluttedes med  en  fireside  med 
såvel  god  underholdning  som 
åndelige  oplevelser. 

2  dages  hike  og  3  dages 
overlevelsestur 
Mandag  til  onsdag  var  lej- 
rens »arbejdsdage«.  De  to 
almindelige  subcamps  var 
forskudt  på  en  2  dages  hike 
og  en  »good  turn«  opgave, 
og  den  særlige  lejr  var  på 
en  3  dages  overlevelsestur. 

Hiken  gik  gennem  om- 
rådets skønne  natur  fordelt 
med  26  km  den  første  dag, 

og  13  den  anden  -  vel  at 
mærke  for  dem,  der  gik  den 
rigtige  vej  (med  eller  uden 
koordinatsforskydning).  Hi- 
ken  var  krydret  med  for- 
skellige opgaver  som  af- 
standsbedømmelse, oriente- 
ring med/uden  kort  og 
kompas,  forarbejdelse  af  na- 
tursko, knob  samt  nogle  lidt 
mere  fjollede  ting  til  ad- 
spredelse. Undervejs  over- 
nattedes i  bivuak  væk  fra 
lejren. 

Man  måtte  undervejs 
konstatere,  at  nogle  ikke 
havde  taget  en  tidligere  ud- 
sendt og  om  søndagen  gen- 
fremsat opfordring  om  at 
opfriske  sine  orienterings- 
kundskaber  alvorligt.  Flere 
havde  svært  ved  at  finde 
vej  gennem  skoven,  og  en- 
kelte grupper  for  da  også 
vild  og  afstedkom  en  natlig 
eftersøgning.  Alle  kom  dog 
velbeholdne  hjem. 

Hikens  mål  var  at  finde 
den  grusomme  »Sorte  Sigis- 
mund«, der  viste  sig  at  væ- 
re Ken  Hall  fra  Køben- 
havns 3.  ward.  Alle  fik  til 
opgave  at  få  ham  smidt  i 
vandet  i  Avnsø,  men  man- 
ge måtte  sande,  at  det  ikke 
var  så  nemt.  I  vandet  kom 
han  dog  -  og  nok  mere  end 
de  fleste. 

Good-tum  opgaven  var 
fodbold  -  nærmere  beteg- 
net på  den  måde,  at  vi 
mandag  og  onsdag  efter- 
middag stillede  med  en 
gruppe  unge,  der  dyrkede 
sport  sammen  med  bosniske 
flygtningebørn,  der  med  de- 
res forældre  pt.  er  indkvar- 
teret i  Avnstrup  tidligere 
plejehospital  -  et  good-tum 
arrangement,  som  både  gæ- 
sterne og  vi  var  meget  glade 
for. 

95  km  plus  noget  mere 

Overlevelsesholdet  begynd- 
te deres  prøvelser  mandag 
ved  frokosttide.  Der  var  til- 
rettelagt et  hårdt  program 
for  dem.  Gennem  de  tre  da- 
ge tilbagelagde  de  ca.  95 
km  (incl.  de  km,  de  gik  for- 
kert). De  fik  lov  til  at  sove, 


Ved  den  officielle  åhningsfireside  lørdag  ledte  Gamle  Ugle  sangen  »Lad  det  øse,  lad  det  pøse«. 
(Foto:  FL). 


men  aldrig  ret  længe  ad 
gangen  og  blev  jaget  op  om 
natten  enten  for  at  blive 
flyttet  i  tidsmaskine  (tak  - 
Kenn  Madsen)  eller  for  at 
gå  igen  -  også  gennem 
vandfyldte  grøfter.  De  blev 
generet  voldsomt  med  en 
enkelt  melodi  eller  rettere 
et  udsnit  af  en  melodi  - 
hvem  sagde  kirsebær?  En 
enkelt  valgte  at  stå  af  un- 
dervejs, mens  resten  bogsta- 


veligt slæbte  sig  hjem  til 
lejren  med  fødder,  der  var 
en  strandvasker  værdig. 

God  indsats  belønnet 

Torsdag  var  det  meningen, 
at  alle  skulle  have  besøgt 
sporvejsmuseet,  men  pga. 
den  meget  fine  indsats  de 
tre  første  dage  i  ugen,  de 
ømme  fødder  og  en  ny  fod- 
boldinvitation valgte  ledel- 
sen efter  samråd  med  trops- 


Nogle  af  kike-deltageme  vækkes  efter  nattens  hvile.  (Foto:  FL). 


førerne  at  stille  alle  frit.  Re- 
sultatet blev,  at  nogle  tog 
på  museum,  nogle  spillede 
fodbold  (også  nogle  fra 
overlevelsesholdet),  nogle 
badede  og  andre  slappede 
bare  -  solen  skinnede  og  al- 
le havde  tilsyneladende  en 
fin  dag. 

Vejret  på  lejren?  Tja,  det 
støvede  ikke,  men  de  tre  af- 
tener, hvor  vi  havde  plan- 
lagt fireside,  skinnede  so- 
len. Den  dag,  hvor  vi  skulle 
slappe  af,  skinnede  solen. 
Med  en  sommer  som  i  1993 
i  tankerne  må  vi  nok  sige, 
at  også  på  denne  lejr  var 
Herren  med  os  -  mon  ikke 
også  de,  der  var  udsat  for 
uheld  eller  resultaterne  af 
egen  dumdristighed,  vil  gi- 
ve mig  ret  deri? 

Fra  vores  side  må  vi 
konstatere,  at  det  var  en 
god  lejr  -  at  moralen  var 
høj  -  at  lederne  løste  deres 
ofte  vanskelige  opgave  på 
en  god  måde.  Vi  kan  med 
rette  sige,  at  vi  glæder  os  til 
et  herligt  gensyn  i  1994. 

Tak  for  en  god  lejr  og  på 
gensyn  til  FAR  WEST 
JAMBOREE  1994. 

Finn  Lykkegaard 

Dansker  med  ved 
tempelindvielsen  i  San  Diego 


Det  nye  tempel  i  San  Diego  i  Californien  hlev  indviet  i  april  1993.  (Foto:  Dell  Van  Orden) . 


Et  nyt  tempel  er  indvi- 
et i  USA  i  Californi- 
en -  templet  i  San  Diego  - 
det  tredje  tempel  i  Califor- 
nien. 

-  Vi  havde  mulighed  for 
at  komme  ind  på  tempel- 
grunden, og  det  var  dejligt 
at  føle,  at  der  der  var  en 
fred  og  ro,  som  ikke  var 
udenfor.  Det  blev  til  flere 
ture  til  templet  i  de  følgen- 
de måneder,  fortæller  søster 
Dorthe  Ingemann  Peder- 
sen. 

Søster  Dorthe  Ingemann 
Pedersen  rejste  til  USA  i 
februar  1992  og  arbejder  i 
huset  samtidig  med  at  hun 
gennemfører  en  social-  og 
sundhedsuddannelse  om  af- 
tenen. 

—  I  oktober  fik  vi  at  vide, 
at  de  unge  i  koret  sikkert 
fik  deres  navne  nedskrevet 
og  lagt  i  grundstenen.  Det 


var  helt  utroligt,  at  jeg  var 
der  og  havde  mulighed  for 
at  få  mit  navn  på  denne  li- 
ste. 

Udvalgt  til  at  synge 
—  I  december  blev  jeg  bedt 
om  at  være  mit  wards  del- 
tager i  det  kor,  der  skulle 
synge  til  indvielsen  den  25. 
april.  Jeg  gik  i  flere  dage 
rundt  og  skulle  overbevise 
mig  selv  om,  at  det  var  rig- 
tigt, en  dansker  blandt  så 
mange  amerikanere.  I  fe- 
bruar skulle  vi  begynde 
korøvelseme.  Vi  var  ca.  50, 
og  øvelserne  fandt  sted  på 
lørdag  formiddage.  Jeg  skul- 
le hjemmefra  kl.  6:30  om 
morgenen  for  at  nå  ned  til 
templet,  men  det  var  det 
værd.  Det  blev  til  mange 
dejlige  lørdage,  hvor  vi  blev 
bedre  og  bedre  til  at  synge 
sammen. 


-  Dagen  oprandt  og  vi  skul- 
le møde  i  templet  kl.  8:00 
for  at  gøre  klar  og  stille  op. 
Vi  var  meget  spændte,  da 
der  var  blevet  sagt,  at  profe- 
ten ville  komme,  hvis  han 
var  rask  nok  til  det.  Des- 
værre var  han  ikke  med, 
men  præsident  Monson  og 
præsident  Hinckley  var  der 
sammen  med  6  af  apostlene 
samt  mange  andre  indbud- 
te. Jeg  havde  plads  i  forreste 
række  og  kunne  meget  let 
se  og  høre,  hvad  der  fore- 
gik, og  da  hjørnestenene 
skulle  lægges,  gik  de  lige 
forbi,  hvor  vi  sad. 

Hjørnestenen  lægges 

-  I  den  kasse,  som  skal  stå  i 
hjørnestenen,  er  der  lagt  en 
liste  med  navnene  på  alle, 
der  deltog  i  indvielsen,  også 
vores  kor,  en  del  brochurer 
for  UP  og  UM,  UPs  hals- 


kæde, en  slipsenål  med 
Moroni,  standardværkerne 
og  en  hel  del  andre  doku- 
menter og  ting.  Den  skal 
stå  der  i  50  år,  hvorefter 
den  åbnes  igen. 

-  Vi  sang  vore  sange,  og 
jeg  må  virkelig  give  min  bi- 
skop ret  i,  at  det  var,  som 
om  vi  ikke  var  alene  om  at 
synge.  Vi  havde  ikke  sunget 
så  godt  ved  prøverne,  og 
det  var  meget  svært  for  os 
at  holde  tårerne  tilbage. 

o  ^ 

Anden  var  utrolig  stærk. 

-  Da  ceremonien  var  ov- 
re, og  gæsterne  var  på  vej 
ud,  så  jeg  præsident  Mon- 
son  og  præsident  Hinckley, 
som  også  var  på  vej  ud, 
men  pludselig  vendte  præ- 
sident Monson  sig  om  og  så 
på  os  og  gik  så  lige  hen  til 
mig  og  gav  mig  hånden  og 
sagde  tak,  for  at  jeg  ville 
deltage,  slutter  søster  Dor- 
the Ingemann  Pedersen. 

Red. 


Dorthe  Ingemann  Pedersen 
deltog  i  indvielsen. 
(Foto:  KP). 

Indsendelse  af  navne  til  templet 


Edb  gør  indsendelsen  af  navne  meget  lettere  (TD-foto) . 


Ide  sidste  år  er  der  kom- 
met mange  nyheder  in- 
den for  slægtsforskningen 
og  især  inden  for  mulighe- 
derne for  at  indsende  navne 
til  udførelse  af  tempelordi- 
nanser.  Der  er  sket  meget 
inden  for  computerteknolo- 
gien, og  naturligvis  har  Kir- 
ken i  høj  grad  benyttet  sig 
af  denne  mulighed  for  at 
øge  hastigheden  af  det  vig- 
tige arbejde  med  at  forløse 
de  døde. 

Der  er  to  måder  at  sende 
navne  til  templet  på: 
Hånd-  eller  maskinskrevne 
skemaer 

Man  kan  skrive  skemaerne 
på  skrivemaskine  eller  i 
hånden  med  sort  blæk  og 
pæne,  letlæselige  blokbog- 
staver eller  formskrift.  Der 


er  mulighed  for  at  sende 
navne  til  templet  på  følgen- 
de skemaer: 

Familiegruppeskema 
(A4-størrelse)  (31829) 
Familiegruppeskema 
(langt  format)  (31755) 
Individuelt  skema  (31758) 
Ægteskabsskema  (31759) 

Alle  disse  skemaer  kan 
bruges,  men  templet  fore- 
trækker familiegruppeske- 
maet i  A4-størrelse. 

Regler  for  udfyldelse  af 
familiegruppeskemaet  fin- 
des i  Kom  til  Kristus  gennem 
tempelordinanser  og  pagter 
(30988). 

Når  du  indsender  hånd- 
eller maskinskrevne  skema- 
er til  templet  for  selv  senere 
at  udføre  ordinanseme,  skal 


du  sørge  for  at  være  i  god 
tid,  helst  et  par  måneder  i 
forvejen.  Samtidig  med  at 
du  indsender  skemaerne,  vil 
det  være  en  god  idé  at  gøre 
templet  opmærksom  på, 
hvomår  du  planlægger  at 
komme  og  udføre  ordinan- 
seme, så  de  kan  have  alle 
papirerne  parat,  når  du 
kommer. 

Hvis  du  skal  udføre  ordi- 
nanser  for  den  allemærmeste 
familie,  dvs.  hvis  du  selv  står 
på  familiegruppeskemaet 
som  enten  barn  eller  foræl- 
der, kan  du  selv  medbringe 
skemaet,  når  du  kommer 
for  at  udføre  ordinanserne. 
For  at  undgå  ventetid  og  for 
at  undgå  en  alt  for  stor  ar- 
bejdsbyrde på  templets  per- 
sonale, er  det  dog  også  i 
dette  tilfælde  en  god  idé  at 
sende  skemaet  nogle  uger  i 
forvejen  med  en  notits  om, 
hvornår  du  planlægger  at 
komme  og  udføre  ordinan- 
serne. 

Indsendelse  af  navne  på 
computer-diskette 

Hvis  du  har  Kirkens  com- 
puterprogram, PAF,  som 
kan  købes  på  Nordisk  Di- 
stributions Center,  kan  du 
også  indsende  navnene  på 
diskette. 

Send  ikke  udskrifter  af 
familiegruppeskemaer  fra 
PAF  til  templet,  for  det  er 
dobbeltarbejde  -  og  dob- 
beltarbejde har  ingen  af  os 
tid  til,  når  det  gælder  de 
dødes  forløsning.  Når  du 
har  indskrevet  navnene  på 
dine  forfædre  og  organiseret 
dem  i  familier,  er  der  ingen 
grund  til  at  templet  skal 
bruge  tid  til  at  indskrive 
dem  endnu  en  gang.  Når  du 
bruger  PAF,  så  send  altid 
navnene  på  diskette! 

Når  du  indsender  navne 
til  templet  på  diskette,  bru- 


ger du  programmet  »Gene- 
alogical  Information  Ex- 
change«, som  er  en  del  af 
PAF  (punkt  2  på  Acces 
Menu).  Programmet  fører 
dig  omhyggeligt  og  på  en 
enkel  måde  gennem  proces- 
sen. Er  du  usikker,  er  det  en 
god  idé  at  slå  op  i  din  ma- 
nual til  PAF  på  side  2-15. 
Her  står  en  vældig  god  og 
detaljeret  vejledning  i, 
hvordan  man  laver  en  di- 
skette med  navne  til  at  sen- 
de til  templet.  Hvis  du  har 
brugt  det  lille  program,  der 
gør  det  muligt  at  skrive 
danske  bogstaver,  æ,  ø  og  å. 


skal  du  enten  konvertere 
din  indsendelsesdiskette  på 
et  slægtshistorisk  center  el- 
ler gøre  templet  opmærk- 
som på  det,  så  de  kan  kon- 
vertere den. 

Når  du  benytter  dig  af 
disketter,  ønsker  templet,  at 
man  indsender  disketten  et 
par  uger  i  forvejen  med  en 
notits  om,  hvornår  man 
planlægger  at  komme.  Gør 
du  det,  kan  templet  have 
navnene  parat  til  dig,  når 
du  kommer. 

Har  du  ingen  computer, 
men  ønsker  at  indsende  di- 
ne navne  på  diskette  (det 
er  hurtigst  og  lettest  for 
templet)  kan  du  besøge  et 
af  Kirkens  slægtshistoriske 
centre,  der  har  computer, 
og  her  kan  du  få  hjælp  til 
at  indskrive  din  slægt  og  la- 
ve en  diskette  til  templet. 

Lisbeth  V.  Andersen 

»Hotel  Utah« 
genåbner  med  ny  opgave 

D 


et  kendte  Hotel  Utah 
i  Salt  Lake  Citys  by- 
midte på  den  anden  side  af 
gaden  fra  templet  og  ved  si- 
den af  Kirkens  administrati- 
onsbygning, der  huser  Det 
Første  Præsidentskabs  og 
De  Tolvs  kontorer,  er  den 
27.  juni  i  år  blevet  genind- 
viet  som  Joseph  Smith  Me- 
morial Building. 

Det  elegante  hotel  med 
søjler,  stuklofter  og  en  stor 
forhal  blev  bygget  af  Kirken 
i  191 1  og  var  i  mange  år 
det  fornemste  hotel  mellem 
Denver  og  San  Francisco. 
Hotellet  lukkede  i  1987,  og 
ombygningen  begyndte  i 
september  1990. 

Mindesmærke  for  profeten 
Joseph  Smith 

Mere  end  halvdelen  af  ud- 
gifterne ved  ombygningen 
gik  til  at  gøre  bygningen 
mere  jordskælvssikker,  da 
kravene  i  dag  er  større,  end 
de  var  i  191 1.  Hele  bygnin- 
gen blev  faktisk  hævet  en 
anelse,  hvorpå  der  blev  lagt 
et  nyt  fundament.  Biskop 
Hales  fra  Det  Præsiderende 
Biskopråd  henviste  til  byg- 
ningen som  »et  mindes- 
mærke for  profeten  Joseph 
Smith,  der  vil  stå  i  mange 
generationer.« 

Mange  formål 

Bygningen,  der  blev  indviet 
på  årsdagen  for  Joseph 
Smiths  martyrdød,  er  om- 
bygget og  indeholder  nu 
kontorer  for  Kirkens  Infor- 
mationsafdeling på  2.  sal, 
og  slægtshistorisk  afdeling 
har  fået  kontorer  på  3.  til  6. 
sal.  Desuden  er  der  indret- 
tet kontorer,  klasseværelser 
og  kirkesal  for  en  stav,  to 
ward  og  en  gren. 

På  1.  sal  er  der  indrettet 
en  filmsal  med  500  sæder 


Øverst:  Joseph  Smith  Memorial  Building  efter  genindvielsen  den  27 .  juni  1993. 
Nederst  t.v.:  Lobbyen,  som  er  centrum  i  bygningen  prydes  af  en  statue  af  Joseph  Smith. 
Fotos  på  side  8,9:  Welden  Andersen,  Craig  Diamond,  Mark  Philbrick  og  Steve  Tregagle. 


Filmsalen  med  500  pladser. 

Roof  Restaurant  med  udsigt  til  templet. 


Før  dansesal,  nu  kirkesal  for  flere  kirkeenheder. 


The  Wasatch  Room  på  øverste  etage 
kan  benyttes  til  mange  formål. 


The  Garden  Restaurant  med  taget,  der  kan  åbnes  i  godt  vejr. 


og  et  stort  lærred,  hvor  en 
nyligt  produceret  film  »Leg- 
acy«  (Arven)  om  Kirkens 
historie  vises.  Desuden  er 
der  i  stuen  og  på  4.  sal  pla- 
ceret computere,  hvor  of- 
fentligheden kan  komme 
ind  og  søge  deres  slægt  i 
programmet  FamilySearch. 
Alene  i  stuen  er  der  opstil- 
let 133  computere. 

Udsigt  til  templet 

Endelig  er  der  i  ni  lokaler 
mulighed  for  at  afholde 
banketter  for  op  til  1.200 
gæster  eller  seminarer,  re- 
ceptioner o. lign.  I  bygnin- 
gen er  der  to  restauranter, 
således  at  det  igen  er  muligt 
at  sidde  på  10.  sal  med  ud- 
sigt til  templet. 

Det  forventes,  at  der  i 
bygningen  vil  være  2-300 
arbejdspladser  afhængig  af 
omfanget  af  store  banketter 
og  omsætningen  i  restau- 
ranterne. 

CN 


K  I  R  K  E  N  Y  T 


9 


Pigernes  s 


Den  26.  juli  ankom 
unge  piger  fra  både 
Århus  og  Københavns  stav 
til  lejrpladsen  Rosenholdt  i 
Dronninglund  Storskov  ca. 
35  km  nord  for  Ålborg, 
Vejret  var  frisk,  men 
tørt,  og  humøret  var  højt. 
91  piger  og  ledere  deltog 
med  hørt  humør  og  for- 
ventning om  fællesskab  og 
udfordringer,  og  begge  dele 
blev  indfriet. 

Vores  ønske  om  at  ryste 
pigerne  godt  sammen  fra 
starten  lykkedes  ganske 
godt.  Pigerne  fandt  hurtigt 
hinanden  i  den  fælles  opga- 
ve med  at  bygge  lejren  op. 

Tirsdagen  startede  kl. 
7.00,  hvor  der  blev  sagt 
pænt  godmorgen  til  alle. 

Med  en  flot  indledning 
fra  Odense  2.  Ward,  hvor  vi 
skulle  begynde  med  at  luk- 
ke øjnene  -  straks  troede 
Sassa  fra  Allerød  Ward,  at 
det  var  en  tryllekunst,  men 
det  viste  sig  at  være  en  ån- 
delig tanke. 

Hvad  kan  man  ikke  bruge 
en  luftpumpe  til? 

Vi  havde  hele  formiddagen 
til  at  bygge  lejr  og  lave  flot- 
te lejr  t-shirts,  hvilket  gik 
meget  fint.  Først  da  det 
blev  tid  til  at  tænde  bålet 


o 

fik  Arhus/Horsens  et  pro- 
blem, og  brugte  derfor  deres 
luftpumpe  til  at  tænde  bå- 
let med,  hvilket  gav  anled- 
ning til  mange  billige  grin. 

Usædvanlig  start  på  natløb 

Onsdagen  gik  i  hyggeligt 
samvær  med  bage-  og  bi- 
vuakaktiviteter, indtil  for- 
drageligheden kl.  00.00 
blev  brudt,  da  et  stort  mo- 
torkøretøj brød  lydmuren 
ved  højlydt  dytten  på  Ro- 
senholdt lejrplads. 

Forskrækkede  piger  tum- 
lede lettere  omtåget  ud  af 
telte  og  bivuaker.  Deres  an- 
sigt vidnede  om  total  over- 
raskelse over  for  de  støjen- 
de mænd,  som  blændede 
dem  med  lygter,  alt  imens 
de  råbte:  Stil  op  i  grupper, 
stil  op  i  grupper.  Alt  dette 
var  Inge  Karins  værk  -  et 
natløb  var  nemlig  under 
udvikling. 

Lidelse  affødte  digte 

Efter  flere  timers  strabadser 
med  elektriske  hegn,  hårrej- 
sende poster  og  mudderhul- 
ler, kom  pigerne  hjem  til  en 
oplyst  lejrplads  med  boller 
og  varm  kakao.  Ved  fem- ti- 
den faldt  alle  endelig  til  ro 
med  visheden  om,  at  ingen 
larmende  elementer  og  fløj- 


Sikke  en  lejr.  (Foto:  DH) . 


Er  vi  ikke  mange,  men  bare  vent,  vi  bliver  flere  endnu,  lød  det  fra  Dronninglundt 


ter  ville  afbryde  deres  hårdt 
tiltrængte  søvn. 

»En  bivuak  så  lang 
en  våd  nat  så  trang. 
Allerød  så  våde , 
2.  Ward  kåde. 
Alle  bad  om  nåde . « 

Efter  en  mindre  tør  nat, 
kom  den  længe  ventede  hi- 
ke.  Det  havde  ikke  skortet 
på  kompas  instruktioner,  så 
alle  var  vel  forberedte  ! ! ! 
eller  hvad? 

Med  kort  og  kompas  i 
»vandland«  var  måske  ikke 
helt,  hvad  pigerne  havde 
forventet,  men  de  tog  det 
med  højt  humør  og  gå-på- 
mod.  Dagen  blev  lang  og 
trættende  og  først  ved  23- 
tiden  var  alle  samlede  i  lej- 
ren igen  med  vabler,  »kogte 
tæer«,  osv. 


Uden  mad  og  drikke  ...  (Foto:  DH) . 

ved  Ålborg  (Foto:  IKl) 


Eller  som  to  piger  udtrykte 
det:  Jeg  vil  gå  og  gøre  som 
Inge  Karin  befaler,  thi  jeg 
ved,  at  Inge  Karin  ikke  la- 
ver en  hike  uden,  at  hun 
åbner  en  omvej  for  os,  så 
det  er  umuligt  at  fuldføre 
det,  som  hun  har  befalet  os. 

Godt  på  tværs  af  stavene 

Lørdagen  begyndte  traditio- 
nen tro  med  vidnesbyrdmø- 
de,  hvor  vi  fik  takket  hin- 
anden for  en  god  lejr,  og 
hvor  vi  fik  kåret  nogle  vin- 
dere. Der  var  både  vindere 
for  godt  samarbejde  og  godt 
lejrarbejde. 

Konklusionen  må  nok 
være,  at  fællesskab  på  tværs 
af  stavene  er  en  god  ople- 
velse og  frugtbart  for  ven- 
skaberne. 

IKIBL 


Odense  2.  Ward  foran  deres  indgangsportal.  (Foto:  IKl) 


Hvilken  patrulje  fylder  mindst?  (Foto:  IKl) . 

Jørn  Holm  Bendtsen 

ny  spejderleder  i  Århus  stav 


o 

I forbindelse  med  at  Ar- 
hus  Stavs  spejderleder 
br.  Karl  Ove  Ilskov  blev 
kaldet  som  biskop  i 
Odense  1.  Ward,  blev  han 
afløst  som  spejderleder  i 


staveri.  Som  ny  spejderle- 
der i  Århus  Stav  blev  br. 
Jørn  Holm  Bendtsen  kal- 
det. Br.  Bendtsen  er  tid- 

o 

ligere  biskop  i  Århus 
Ward. 


Genealogi 

og  spejderarbejde 

Jørn  Holm  Bendtsen  har 
også  fungeret  i  høj  rådet  og 
er  stadig  leder  af  Slægtshi- 
storisk  Center  i  Århus 


o 

Århus  Stavs  nye  spejderleder, 
hr.  Jørn  Holm  Bendtsen, 
Århus ,  er  her  i  gang  med 
at  vidhule  en  træske  ved  hjælp 
af  gløder.  (Foto:  Kl). 

wardsbygning.  Jørn  Holm 
Bendtsen  har  lagt  et  meget 
stort  arbejde  her  og  har  væ- 
ret med  lige  fra  starten.  Ge- 
nealogi og  slægtsforskning 
har  hans  store  interesse. 

Men  når  nogen  kalder 
til  spejderlejr,  så  kan  alt  an- 
det godt  glemmes  for  en 
tid.  Jørn  er  den  »fødte« 
spejder  og  samtidig  en  god 
leder,  som  virkelig  forstår  at 
bygge  drengene  op,  motive- 
re dem  og  går  selv  foran 
med  det  gode  eksempel. 

Spejderarbejdet  styrker 
venskabet 

Jørn  Holm  Bendtsen  har 
selv  været  den,  der  ledte 

o 

spejderarbejdet  i  Århus 
Gren  og  senere  i  Århus 
Ward  samtidig  med,  at  han 
var  grenspræsident  og  bi- 
skop, og  fik  på  den  måde  et 
helt  specielt  godt  forhold  til 
»sine  drenge«  -  et  venskab, 
som  har  holdt  ved  i  mange 
år,  og  som  har  haft  betyd- 
ning for  disse  drenge,  som 
nu  er  voksne  mænd  med 
egen  familie. 

Jørn  Holm  Bendtsen  vil 
derfor  helt  givet  være  med 
til  at  »løfte^«  spejderarbej- 
det i  hele  Århus  Stav. 

Red. 

»Gamle  Ugle«  afløst  som 
landets  spejderrepræsentant 


Den  13.  september 
1988  blev  br.  Karl 
Ove  Ilskov  kaldet  som  lan- 
dets eller  om  man  vil  den 
danske  regions  spejderleder. 
Funktionen  og  kaldelsen 
var  en  følge  af  det  nye  euro- 
pæiske spejderprogram,  som 
Kirken  havde  godkendt. 

Stort  forarbejde 

Programmet  var  udviklet 
specielt  til  det  europæiske 
område  af  br.  Jiirgen  Fischer 
i  Frankfurt,  og  det  er  hans 
fortjeneste,  at  vi  kom  igang 
med  at  videreudvikle  og 
færdiggøre  det  danske  AP- 
spejderprogram  i  den  form, 
som  vi  kender  det  i  dag. 

Kaldelsen  som  regionens 
spejderleder  betød,  at  br. 
Karl  Ove  Ilskov  skulle  ko- 
ordinere arbejdet  med  at 
udvikle  det  danske  spejder- 
program. Arbejdet  blev  ud- 
ført af  brødre  fra  henholds- 

o 

vis  Københavns  og  Århus 
stav,  som  gennem  et  par  år 
jævnligt  mødtes  for  at  gen- 
nemgå det  materiale  punkt 
for  punkt,  som  skulle  blive 
det  danske  spejderprogram. 

Programmet  blev  efter- 
følgende godkendt  af  de  to 
stavspræsidenter,  regional- 
repræsentanten og  sluttelig 
af  Frankfurt. 

Svært  at  få  trykt 

Alt  var  godt  -  så  langt  - 
men  så  viste  problemerne 
sig,  idet  der  ikke  var  penge 
nok  i  kassen  til  at  få  pro- 
grammet trykt  og  udgivet. 
Det  viste  sig,  at  være  meget 
vanskeligt  at  få  bevillinger- 
ne igennem,  men  også  her 
kom  de  to  stavspræsidenter 
til  hjælp,  og  materialet 
kunne  trykkes  og  mærkerne 
fremstilles. 


Opbyggende  fællesskab 

Kaldelsen  for  br.  Karl  Ove 
Ilskov  betød  også  et  fælles- 
skab med  de  andre  europæ- 
iske landes  spejderledere  i 
den  fælleseuropæiske  spej- 
derkomité. 

En  til  to  gange  om  året 
blev  denne  komité  samlet  i 
Frankfurt,  hvor  man  arbej- 
dede med  de  overordnede 
spejderprogrammer,  og  hvor 
man  bl.  a.  arrangerede  den 
første  store  fælleseuropæi- 
ske spejderlejr,  TRIANGEL 
1989,  hvor  der  deltog  2500 
AP-spejdere  og  ledere  fra 
mange  af  de  europæiske 
lande. 


Mødet  i  den  europæiske 
spejderkomité  gav  også  mu- 
lighed for  at  have  et  tættere 
fællesskab  med  de  andre 
spejderledere  fra  Norge,  Sve- 
rige og  Finland,  og  det  var  i 
denne  skandinaviske  under- 
komité, man  fik  aftalt  og 
fastlagt  en  rytme  for  de  fæl- 
lesnordiske lejre.  Et  resultat 
af  det  er  bl.  a.  den  kommen- 
de jamboree  i  Tversted  Klit- 
plantage i  sommeren  1994- 

Ny  struktur 

Den  23.  december  1992 
blev  br.  Karl  Ove  Ilskov  af- 
løst. Samtidig  blev  de  øvri- 
ge landes  repræsentanter 


»Gamle  Ugle«  er  nu  kaldet 
som  hiskop  i  Odense  I . 
Ward,  men  glemmer  sikkert 
ikke  sin  glæde  ved  spejderar- 
bejdet.  (Foto:  Kl) . 


afløst  i  hele  det  nordeuro- 
pæiske område.  Område- 
præsidentskabet nedlagde 
funktionen  og  udsendte 
samtidig  rettelsesblade  til 
AP-spejderhåndbogens  side 
5,  6,  og  10,  hvoraf  det  frem- 
går, at  områdets  koordine- 
ring af  spejderarbejdet  på 
tværs  af  landegrænserne 
skulle  varetages  af  regional- 
repræsentanterne  . 

I  de  to  andre  europæiske 
områder  har  man  fortsat 
nationale  spejderledere  kal- 
det til  at  koordinere  spej- 
derarbejdet mellem  de  en- 
kelte lande. 

Red. 

Hvorfor  nu  på  giro? 


Det  spørgsmål  vil  man- 
ge af  Kirkens  medlem- 
mer i  Norden  sikkert  stille 
sig,  når  de  i  november  må- 
ned får  Stjernen  dumpende 
ind  ad  brevsprækken  sam- 
men med  et  girokort. 

Mange  henvendelser 

-  Vi  har  fået  mange  hen- 
vendelser fra  både  enheder 
og  medlemmer,  hvor  man 
beder  os  om  at  gøre  det  mu- 
ligt at  betale  Stjernen  via 
giro,  siger  Kurt  Voss,  som 
leder  Nordisk  Distributions 
Center.  Det  er  vores  mål  at 
yde  en  forbedret  service  til 
medlemmerne,  og  dette  ini- 
tiativ skal  ses  i  dette  lys.  Vi 
opfordrer  derfor  medlem- 
merne til  at  gøre  brug  af 
denne  service,  som  nu  bli- 
ver tilgængelig  for  alle,  der 
abonnerer  eller  som  ønsker 
at  abonnere  på  Stjernen. 

Forbedret  service 

Det  vil  nu  også  være  muligt 
at  betale  og  bestille  Ensign, 
New  Era,  Friend  og  Church 
News  via  det  nye  girosy- 
stem. Da  Nordisk  Distribu- 
tions Center  hver  måned 
sender  til  ca.  6000  abon- 
nenter samt  udsender  en- 
gelsk og  andre-sprogede  ud- 
gaver af  Stjernen,  Ensign, 
New  Era,  Friend  samt  hver 


Profeten  har  hedt  os  alle 
om  at  holde  Stjernen. 
(Foto:  Sean  Stones) . 


uge  udsender  Church 
News,  er  der  mange  ekspe- 
ditioner, der  skal  gå  rigtigt 
hver  gang. 

-  Det  vil  være  en  stor 
hjælp,  hvis  alle  medlem- 
mer, både  nuværende  og 


kommende,  vil  huske  at  ud- 
fylde girokortet  med  de 
nødvendige  oplysninger  om 
navn,  adresse  og  ward/gren. 
Så  kan  vi  sikre  os,  at  vi  sen- 
der til  de  rigtige  på  de  rigti- 
ge adresser,  siger  søster 


Brenda  Pedersen,  der  til 
daglig  står  for  arbejdet  med 
abonnementerne  og  for  for- 
sendelsen til  hele  Norden 
af  Kirkens  blade. 

Red. 

Lån  videobånd  på  biblioteket 


Områdepræsidentskabet 
opfordrer  i  et  brev  af 
19.  marts  1993  præstedøm- 
meledere til  at  arrangere 
udlån  af  videobånd  fra  kir- 
kebiblioteket. 

»Vi  ved,  at  det  er  en  ud- 
fordring for  Kirkens  med- 
lemmer, og  især  for  de  un- 
ge, at  undgå  at  se  de  mange 
upassende  fjernsynspro- 
grammer og  videobånd,  der 
er  så  frit  tilgængelige,«  skri- 
ver områdepræsidentskabet. 

Deres  forslag,  som  allere- 
de fungerer  i  praksis  i  flere 
enheder  i  området,  går  ud 
på,  at  stave  og  ward  køber 
eksemplarer  af  de  populæ- 
reste kirkeproducerede  vi- 
deoer, som  medlemmer  kan 
låne  på  kirkebiblioteket. 
Desuden  har  mange  famili- 
er også  »videoer,  der  er 
evangelisk  orienteret  eller 
på  anden  vis  opløftende, 
som  de  ikke  længere  benyt- 
ter i  deres  hjem.  Disse  kan 
skænkes  til  kirkebibliotek 
med  dette  formål  for  øje.« 


søgen 


Disse  og  mange  andre  videoer  på  biblioteket  kan  lånes . 
(TD'foto). 


Alle  ward  og  grene  har  fået 
tilsendt  et  eksemplar  af  ka- 
taloget fra  distributionscen- 
tret i  England,  således  at 
man  kan  se,  hvilke  kirke- 
producerede  videoer  der  er 
tilgængelige  på  engelsk.  I 
England  benyttes  det  sam- 
me farvesystem  -  PAL  — 
som  vi  også  benytter  i  Dan- 
mark, hvorimod  man  i 
USA  benytter  et  andet  sy- 
stem -  NTSC  -  som  kræ- 
ver både  en  video  og  et 
fjernsyn,  som  kan  anvende 
dette  system.  De  videoer, 
som  sælges  i  England,  kan 
altså  også  afspilles  i  almin- 
delige danske  videoer,  men 
har  selvfølgelig  ikke  danske 
undertekster. 

Nordisk  Distributions 
Center  henter  gerne  mate- 
rialer hjem  fra  England  (og 
USA).  Man  skal  dog  være 
opmærksom  på,  at  der  for- 
uden selve  prisen  også  skal 
betales  for  fragt  og  moms. 
Nærmere  oplysninger  fås 
ved  at  skrive  til  distributi- 


onscenteret. 


Red. 

Vi  er  alle  redskaber 
i  Herrens  hånd 


Sådan  siger  søster  Rita 
Takle  fra  Randers 
Gren,  der  fortæller: 

-  Missionærerne  og  jeg 
havde  været  på  besøg  hos 
nogle  af  mine  bekendte. 
Det  var  dagen  før  forflyttel- 
sesdagen.  En  af  vore  missio- 
nærer skulle  flyttes  til  Fre- 
derikshavn, men  da  jeg  har 
lidt  svært  ved  at  tage  afsked 
med  mennesker,  blev  det 
kun  til  et  hastigt  farvel  ne- 
den for  opgangen. 

Formålet  et  helt  andet 

-  Næste  morgen  havde  jeg 
lovet  at  komme  ned  på  ba- 
negården og  stå  på  perro- 
nen, når  toget  kom  ind  fra 
København  på  vej  til  Al- 
borg.  En  af  vores  tidligere 
missionærer  skulle  forflyttes 
fra  kontoret  og  til  Ålborg, 
og  han  ville  gerne  hilse  på 
mig.  Jeg  vidste  at,  han  var 
glad  for  tykke  chokolade- 
snegle, så  jeg  havde  købt  et 
par  stykker  til  at  stikke  ham 
i  hånden,  inden  toget  kørte 
videre.  Tiden  nærmede  sig 

-  og  ind  kom  toget.  Der  var 
flere  missionærer  med,  men 
ikke  den  missionær,  som 
jeg  havde  ventet  på.  Vi 
måtte  åbenbart  have  mis- 
forstået hinanden.  Toget 
satte  sig  i  bevægelse,  og  stor 
var  min  skuffelse.  Nå,  men 
jeg  kunne  da  hilse  på  den 


unge  missionær,  som  stod 
længere  henne  på  perron- 
en. Måske  var  det  den  nye 
missionær  her  til  vores  by, 
men  det  var  mærkeligt,  at 
der  ikke  var  nogen  til  at  ta- 
ge imod  ham.  Han  lyste  op 
i  et  stort  smil,  da  jeg  hen- 
vendte mig  til  ham  på  en- 
gelsk -  uden  egentlig  rigtigt 
at  tænke  over  det.  Det  viste 
sig  at  være  en  ny  missionær 
på  vej  til  Herning,  og  at 
han  derfor  skulle  skifte  tog  i 
vores  by.  Jeg  blev  tiden  ud 


til  hans  tog  kom.  Vi  fik  en 
hyggelig  tid  sammen,  for- 
tæller søster  Takle. 

Kort  før  toget  kom  ind 
til  perronen,  spurgte  den 
unge  missionær  om  søster 
Takles  navn. 

Svar  på  bøn 

-  Ved  du,  at  du  er  Herrens 
svar  på  min  inderlige  bøn. 
Nogle  få  kilometer  før  Vejle 
gik  det  pludselig  op  for  mig, 
at  jeg  skulle  forlade  de  an- 
dre missionærer  og  stå  helt 


alene  ude  på  perronen.  Og 
så  gik  den  berømte  klap 
ned,  og  jeg  kunne  ikke  hu- 
ske ét  ord  dansk,  fortæller 
ældste  Reed. 

-  Jeg  blev  pludselig  me- 
get bange,  og  der  var  kun  et 
at  gøre  -  at  bede  Herren  in- 
derligt om  hjælp.  Og  hvem 
var  den  eneste  på  perronen? 
Et  medlem,  som  ovenikøbet 
kunne  tale  engelsk,  slutter 
ældste  Reed. 

Red. 


-  Rita  Takle  var  svaret  på 
min  høn,  da  jeg  skulle 
skifte  tog.  Herren  beskytter 
sine  tjenere ,  siger  ældste 
Reed.  (Foto:  RT). 


OKTOBER  1993 

16 


EV  set  med  et 
ikke-medlems  øjne 


Københavns  EV-er  uden  for  grenens  lokaler  i  Nykøbing  Falster.  (Foto:  MA) . 


Den  19.-20.  juni  besøg- 
te EV  i  København 
stav  Lolland  Falster  og  Ny- 
købing. 

Allan  Christensen,  som 
ikke  tilhører  Kirken,  deltog 
i  turen  og  fortæller: 

-  Som  ikke-medlem  af 
Kirken,  kan  det  måske  væ- 
re morsomt  at  se  tingene 
gennem  en  »ikke-mormons 
øjne«.  Allerførst  en  stor  tak 
til  alle,  der  gør  et  stort  og 
utrætteligt  stykke  arbejde 
med  at  tilrettelægge  en  så- 
dan tur.  Dernæst  en  ligeså 
stor  tak  til  dem  (hende), 
der  lagde  hus  og  gæstfrihed 
for  dagen,  en  større  og  bed- 
re »beværtning  og  gæstfri- 
hed« skal  man  lede  længe 
efter. 


-  Det  har  sat  et  uudslette- 
ligt spor  i  min  erindring, 
fortsætter  Allan  Christen- 
sen, og  det  vil  være  en  kil- 
de til  stor  glæde  i  mit  liv. 

Tur  med  forviklinger 

Turen  begyndte  lørdag  mor- 
gen, men  hvor  den  ene  men- 
te, at  man  skulle  mødes  uden 
for  Knuthenborg,  sagde  den 
anden  afkørselsesrampen  på 
motorvejen,  hvilket  betød, 
at  man  ikke  sammen  så 
Knuthenborg  Safaripark, 
men  gruppen  havde  allige- 
vel en  god  oplevelse. 

-  Det  satte  »snakken«  i 
gang,  og  den  tid  vi  ikke 
brugte  med  at  se  på  dyrene, 
brugte  vi  til  at  lede  efter 
hinanden,  siger  Allan.  Vi 


sås  dog  til  aften  hos  Lita, 
hvor  vi  mødte  hinanden,  lo 
og  opbyggede  hinanden  ån- 
deligt til  langt  ud  på  natten. 

Opfordring  til  alle 
alene-mænd 

-  Som  eneste  mand  måtte 
jeg  sove  ude  i  en  camping- 
vogn, hvad  der  både  var 
koldt  og  fugtigt,  alt  imens 
kvinderne  hyggede  sig  sam- 
men indendøre.  »De  har  så 
mange  underlige  skikke  hos 
mormonerne«?  Men  jeg  vil 
opfordre  alle  alene-mænd 
til  at  møde  op  hos  EV-erne 
og  dele  mine  glæder,  siger 
Allan.  Om  søndagen  var  vi 
i  den  »lokale  kirke«,  der 
dog  ikke  er  nogen  kirke, 
men  et  nedlagt  »ligkistema- 


gasin«, men  meget  hygge- 
ligt. Medlemmerne  i  Nykø- 
bing Falster  havde  set  frem 
til  at  vi  kom,  og  vi  gjorde 
vores  bedste  anstrengelser 
for  ikke  at  virke  trætte,  og 
havde  en  dejligt  dag  sam- 
men i  kirken.  Bagefter  var 
der  brød  og  saftevand. 
Gamle  og  unge  mødtes, 
venskaber  blev  knyttet, 
kærlige  ord  blev  sagt,  gode 
sange  blev  sunget  og  kær- 
lighed opstod  mellem  men- 
nesker, sådan  skal  det  være. 
En  tak  fra  mig,  som  måtte 
være  med  og  opleve  dette. 
En  bedre  pris  til  Guds  ære 
kan  ikke  gives,  slutter  Al- 
lan Christensen,  som  besø- 
ger kirken  på  Priorvej . 

Red. 

Kirken  opnår  legal  status  i  Italien 


Den  12.  maj  1993  blev 
Kirken  bevilget  legal 
status  i  Italien.  »En  mile- 
pæl blev  nået  i  Italien  den 
12.  maj,«  udtaler  ældste 
Spencer  J.  Condie  fra  De 
Halvfjerds,  som  er  område- 
præsident  i  Middelhavsom- 
rådet. 

Ældste  Condie  fortalte, 
at  politiet  har  interviewet 
naboer  og  forretningsfor- 
bindelser til  italienske  med- 
lemmer og  spurgt  om:  Hvad 
slags  mennesker  er  de  itali- 
enske mormoner?  Svarene 
havde  udelukkende  været 
positive,  og  det  var  en  del 
af  baggrunden  for  den  offi- 
cielle anerkendelse.  De  sid- 
ste dages  hellige  er  en  pryd 
for  deres  land  og  er  gode 
samfundsborgere. « 

De  første  missionærer 
ankom  til  Italien  i  1850,  og 
gennem  deres  indsats  blev 
omkring  100  personer  døbt. 


Italien 

(REPUBBLICA  ITAUANA) 


LI 


STATSFORM 

Republik 

AHEAL 

301.252  km^ 

INOBYGGERTAL 

56,5  milt. 

BEFOLKNINGSTÆTHED 

187  pr.  km^ 

HOV.EOSTAD 

Rom  (2,874  mill.  indb.) 

spRoe 

Italiensk 

REtlGION 

Romersk-katolsk  (99,6%) 

MØNT 

1  lira  =  100  centesimi 

De  fleste  af  disse  udvandre- 
de til  USA.  I  1965  fik  Kir- 
ken tilladelse  til  at  komme 
ind  i  landet,  og  Den  Itali- 
enske Mission  blev  genåb- 
net i  1966.  Ved  udgangen 
af  1991  var  der  16.000 
medlemmer  i  2  stave  og  10 
distrikter. 

Red. 


Uc 

'syn 

/PI  A  \  aT'i '  / 

Boliger  til  tempelmissiønærer  klar  i  foråret  1994 


I tilslutning  til  gæste- 
hjemmet i  Våsterhanin- 
ge  bygger  Kirken  nu  18  lej- 
ligheder. Boligerne  kommer 
til  at  bestå  af  to  værelser  og 
køkken  og  vil  i  første  om- 
gang blive  udlejet  til  tem- 
pelmissionærer, men  i  man- 
gel på  missionærer  kan  de 
også  udlejes  til  personer, 
som  tjerner  i  templet  i  læn- 
gere tid. 

Red. 


Tempelmissionæreme  og  tempeltjeneme  vil  komme  til  at  bo  tættere  på  deres  arbejdsplads  i  templet. 
(TD^foto). 

Squaredance  i  København 


øverst:  »Mormondanserne«  deltog  med  liv  og  sjæl. 
Jil  højre:  American  Folk  Dancers  fra  Ricks. 


En  folkedansertrup  fra 
Ricks  College  i  Idaho 
gæstede  København  på  sidste 
del  af  deres  månedlange  tur- 
né til  bl.  a.  Holland  og  Sve- 
rige. De  kom  lige  efter  at  have 
deltaget  i  Malmø-festivalen. 

3.  Ward  i  København 
indkvarterede  de  24  danse- 
re og  deres  ledere  og  beslut- 
tede at  gøre  et  missionær- 
projekt ud  af  deres  besøg  og 
samtidig  involvere  vore  eg- 
ne stavsdansere. 


Begge  grupper  optrådte  på 
Rådhuspladsen 

Så  i  strålende  sol  og  blæst 
dansede  de  unge  amerika- 
nere og  vore  egne  dansere 
på  skift  på  Strøget  og  på 
Rådhuspladsen  i  Køben- 
havn. 

Stavsmissionærerne  hav- 
de opsat  deres  »vandreud- 
stilling« på  Rådhuspladsen, 
og  både  stavs-  og  fuldtids- 
missionærer  var  mødt  op 
tålrigt. 


Estisk  invitation 

Vore  egne  »Mormondanser- 
ne« måtte  forlade  byen 
midt  på  dagen  for  at  nå  ud 
til  Skovlunde  Bypark,  hvor 
de  på  3.  år  i  træk  deltog  i 
Skovlunde-festivalen.  Der 
deltog  også  en  sanggruppe 
fra  Tallinn  i  Estland,  og  det 
gjorde  stor  lykke  både  hos 
de  unge  sangere  og  publi- 
kum, da  sanggruppen  blev 
budt  op  til  Virginia  Reel  på 
amfipladsen.  Der  blev  knyt- 
tet en  kontakt  og  givet  en 
indbydelse  til  at  komme  til 
Estland  til  næste  sommer. 

Clognumre  og  live  music 

Om  aftenen  optrådte  dan- 
serne fra  Ricks  med  et  stort 
sceneshow  på  Gladsaxe- 
skolernes scene. 

Det  var  et  show  i  bedste 
amerikanske  stil,  hvilket  vil 
sige  traditionel  squaredance 


Mange  oplevede  American  Folk  Dancers  i  Kennedyhallen.  (Alle  fotos  på  side  19:  Lena  Fang) . 


og  clogging.  Specielt  deres 
clognumre  henrykkede  pub- 
likum. 

De  havde  deres  eget 
countryband  med  og  kunne 
således  danse  til  »live  music«. 

Det  var  dansernes  sidste 
forestilling,  inden  de  skulle 
hjem,  men  de  nåede  dog  at 
afholde  en  fires  ide  på  Mag- 
legårds Allé  søndag  aften. 

Ricksdansernes  leder  for- 
talte, at  danserne  havde  ta- 
get squaredance  som  fag  på 
universitetet,  og  havde  træ- 
net deres  turné-repertoire 
hver  dag  på  skolen  siden 
december. 

Marion  Als 

Missionæruge 
i  Frederikshavn 


Vores  tidligere  profet 
David  O.  McKay 
ønskede,  at  vi  alle  skulle 
gøre  vores  for  at  sprede 
evangeliet,  men  hvordan 
gør  man  det  så?  Det  spurgte 
medlemmerne  sig  i  Frede- 
rikshavn sig  selv  om. 

APUP  øvede  sig  derfor 
på  dette  ved  en  fællesakti- 
vitet, som  blev  kombineret 
med  en  såkaldt  »  gående 
middag«.  -  Vi  fik  suppe  at 
spise  som  forret,  og  ved  den 
næste  familie  fik  vi  steg  og 
kartoffelmos,  hvorefter  vi 
skulle  undervise  sammen 
med  søstremissionærerne. 
Vi  nåede  ikke  den  sidste  fa- 
milie, da  tiden  gik  så  hur- 
tigt. Vi  havde  en  dejlig  af- 
ten, og  det  vil  ikke  gøre  no- 
get, hvis  kunne  gøre  det  of- 
tere, siger  Cecilia  og  Kasper 
Kristensen. 

-  Den  første  familie,  vi 
skulle  besøge  var  »inakti- 
ve«, og  vi  fik  så  ca.  10  mi- 
nutter til  at  forsøge  at  sige 
nogle  ting,  der  kunne  skabe 
et  ønske  om  at  komme  i 
Kirken  igen.  Vi  var  meget 
nervøse,  men  jeg  håber,  at 
vi  fik  sagt  noget,  der  kunne 
bruges,  siger  Cecilia  Holm 
Larsen. 

Søndag  aften  blev  arran- 
gementet fulgt  op  af  en  fire- 
side  for  de  unge  og  deres 
forældre  samt  for  andre  in- 
teresserede, der  tænkte  på 
at  tage  på  mission. 

Tilsynsførende  fra  høj  rå- 
det, Benny  Kristensen  fra 
Ålborg,  har  lige  fået  sin 
datter  Charlotte  hjem  fra 
mission  i  Tyskland  og  fami- 
lien Kristensen  var  invite- 


Kirken  i  Frederikshavn  er  centrum  for  mange  aktiviteter  i  byen. 
(TD'foto  og  Hans  Henrik  Tholstrup). 


ret  til  at  fortælle  om  deres 
oplevelser  og  følelser  i  for- 
bindelse med  at: 

1.  beslutte  sig  for  at  tage  på 
mission 

2.  forberedelserne  -  kaldel- 
sen kommer 

3.  afskeden 

4.  missionen  -  i  missions- 
marken  og  derhjemme  - 
kontakten 

5.  afskeden  med  missionær- 
gerningen 

6.  hjemkomsten 

7.  hvad  så? 

Missionærerne  i  Frede- 
rikshavns Gren  kunne  sup- 
plere med  deres  egne  erfa- 
ringer, ligesom  tidligere 
missionærer  også  stadig 
havde  mange  minder  at  vi- 
deregive fra  »dengang«.  In- 
den afslutningen  med  for- 
friskninger vistes  videofil- 
men »Called  to  serve«. 

Ved  den  følgende  hygge- 
snak under  forfriskningerne 
var  der  mange  af  de  unge, 
der  nu  havde  fået  mere  lyst 
til  at  arbejde  frem  mod  at 
komme  på  mission. 

Kirsten  Pedersen 
Frederikshavn  Gren 

